המינהל האזרחי לאזור יהודה והשומרון

ת.ד. 24, בית-אל, מיקוד 90631

הזמנת הצעות למכרז מס' 25/17 
למתן שירותי ייעוץ ואיסוף מידע לשם גיבוש התייחסות בהליכים משפטיים ביחס לבניה בלתי חוקית עבור המנהל האזרחי באזור יהודה ושומרון
1. המינהל האזרחי לאזור יהודה ושומרון (להלן – "המינהל" או "המינהל האזרחי") מעוניין בשירותי יועץ אשר יפעל בהנחיית מחלקת יועמ"ש איו"ש ובפיקוחה, לצורך סיוע באיסוף כלל הנתונים והחומרים העובדתיים הרלוונטיים המצויים בידי גורמי המנהל האזרחי, בדגש על יחידת הפיקוח, וניסוח התייחסות עובדתית לתיק ההליך המשפטי שיהווה ריכוז ותמצות של כלל המידע העובדתי שנאסף עבור כל עתירה.

2. היקף העבודה

ייעוץ בהיקף, בתנאים ובמועדים המפורטים במסמכי המכרז. המינהל אינו מתחייב להזמין מספר עבודות קבוע מדי חודש. יתכנו חודשים בהם לא יהיו עבודות כלל.

ההתקשרות הינה לתקופה של שנה, עם אופציה של המינהל להאריך את תוקף ההתקשרות לתקופות נוספות, ובסך הכול עד ארבע שנים נוספות. ההארכות תהיינה אך ורק בהתאם לשיקול דעתו של המנהא"ז ובכפוף להסכמת היועץ. 
המינהל יתקשר עם עד לארבעה (4) זוכים לכל היותר, ובכפוף לשיקול דעתו ולמפורט במסמכי המכרז.

3. מהות העבודה
היועץ/ים יתבקשו לסייע באיסוף כלל הנתונים והחומרים העובדתיים הרלוונטיים המצויים בידי גורמי המנהל האזרחי, בדגש על יחידת הפיקוח. לאחר מכן, יהא עליו/הם להיעזר בכלל הנתונים והחומרים שנאספו, על מנת לנסח מסמך בכתב שיהווה ריכוז ותמצות של כלל המידע העובדתי שנאסף עבור כל עתירה. הכל, בהתאם ובכפוף למפורט במפרט הטכני המצורף כנספח א' למכרז זה.
הגשת מועמדות וכישורים נדרשים:

הגשת מועמדות כפופה לעמידה בתנאים ובדרישות הסף כמפורט להלן. המינהל שומר לעצמו את הזכות שלא לדון בהצעה שלא הוגשה בהתאם לנדרש במסמכי המכרז. 

4. תנאי הסף:

א.  ניהול ספרים כחוק לפי חוק עסקאות גופים ציבוריים (אכיפת ניהול חשבונות 
       ותשלום חובות מס), התשל"ו – 1976. יובהר ביחס לתנאי סף זה, כי מציע שאינו 
       רשום כעוסק מורשה במועד האחרון להגשת ההצעות למכרז, לא יידרש להציג 
       אישור לעמידתו בתנאי סף זה, אך יתחייב כי אם הצעתו תזכה הוא יסדיר את 
       רישומיו בכל המרשמים הנדרשים לרבות אצל רשויות המס והמע"מ, וזאת 
      כתנאי לחתימת ההסכם עימו.  
ב. רישום בכל מרשם המתנהל על פי דין הצריך לעניין ההתקשרות וכן קיומם של 
      הרישיונות הנדרשים על פי דין.
ג. על המציע לעמוד במחיר המקסימאלי והמינימלי שנקבע בנספח ב' (המפרט 
     התעריפי), בהתאם לדרגות התיקים השונות.
5. ד. ידע ומיומנות בכלים תקשוביים משרדיים (תוכנות אופיס, שירותי סריקה 
      ודוא"ל). 
6. המינהל אינו מתחייב לקבל את ההצעה הזולה ביותר או כל הצעה שהיא. בחירת ההצעה הזוכה נתונה לשיקול דעתו המוחלט והבלעדי של המינהל. 
7. הוראות ותניות המכרז מפורטות במסמכי המכרז. הודעה זו אינה באה לשנות, להוסיף או לגרוע מן ההוראות והתניות המפורטות שם. בכל מקרה של סתירה בין האמור בהודעה זו לבין האמור במסמכי המכרז, יגבר האמור במסמכי המכרז.
8. מכתב ההצעה והמסמכים המצורפים אליו, יוכנסו למעטפה סגורה שעליה ירשם "מכרז  25/17 למתן שירותי ייעוץ ואיסוף מידע לשם גיבוש התייחסות בהליכים משפטיים ביחס לבניה בלתי חוקית עבור המנהל האזרחי באזור יהודה ושומרון". על ההצעות להגיע לתיבת ההצעות הנמצאת בקומה ב' במסדרון קמ"ט אוצר, מפקדת המינהל האזרחי בבית-אל עד ליום 11.1.18 בשעה 12:00. הצעה אשר לא תימצא בתיבת ההצעות עד לשעה הנקובה, באותו היום, לא תיחשב כמעטפה שנמסרה במועד ולא תשתתף במכרז. לא תידון כל הצעה שתגיע בכל דרך אחרת, לרבות תשדורת פקסמיליה או דואר-אלקטרוני. 
לתשומת לב המציעים, את הצעת המחיר (המפרט התעריפי המלא והחתום), יש לצרף למעטפת ההצעה למכרז בנפרד מיתר מסמכי ההצעה, כאשר היא מונחת במעטפה סגורה ונפרדת.
9. שאלות הבהרה בנוגע למכרז, יש להפנות בכתב לכתובת הדואר האלקטרוני yoamash.ayosh@gmail.com (שאלות שיופנו בעל פה או בדרך אחרת, לא ייענו ולא יחייבו את המינהל). לאחר שליחת שאלות ההבהרה יש ליצור קשר טלפוני במספר: 02-9977922 לווידוא הגעה. ניתן להעביר שאלות הבהרה עד לתאריך 28.12.17. המענה לשאלות ההבהרה יינתן עד לתאריך 4.1.18. על שאלות ההבהרה להישלח במסמך בפורמט word, כשהן מחולקות בטבלה כדלקמן: מספר סידורי, נושא השאלה, הסעיף במכרז או בנספחיו אודותיו נסובה השאלה, תוכן השאלה. המינהל האזרחי שומר לעצמו על זכותו שלא להשיב לשאלות שתוגשנה שלא בהתאם לתנאי סעיף זה, או שימצאו בלתי ענייניות. כמו כן המינהל שומר לעצמו על זכותו לעדכן את מסמכי המכרז, בין כתוצאה מהמענה לשאלות ההבהרה ובין משיקולים אחרים, וזאת עד ל-7 ימים לפני המועד האחרון להגשת הצעות במכרז.
10. לקבלת מסמכי המכרז ניתן לפנות למרכזת ועדת המכרזים, גב' אלינור שלמה, טלפון: 02-9977844, דוא"ל: elinor@mof.gov.il. 
